یونانیستان خاریجی ایشلر ناظری نیکوس دندیاس "ایسکای" تلویزیونونا وئردیگی موصاحیبه‌ده اؤلکه‌سی‌نین خاریجی سیاستی ایله باغلی شرح‌لر وئردی.
موصاحیبه‌سینده تورکیه ایله موناسیبت‌لره ده توخونان خاریجی ایشلر ناظیری بو موناسیبت‌لرین قدیم تاریخه مالیک اولدوغونو خاطیرلاتدی، قیبریس مسئله‌سی حاقیندا موضع لرینین واضح اولدوغونو و بو مسئله‌نی آوروپا بیرلیگی  موستوی‌سینده اورتایا قویدوق‌لارینی وورغولادی.
نیکوس دندیاس تورکییه-یونانیستان موناسیبت‌لرین‌دن بحث ائدرکن: "باش ناظیر کریا گوس متسوتاکیس تورکیه-‌یه زیتون بوداغی اوزاتدی. بو، اولوسلار آراسی حقوقا و سازیش‌لره حؤرمتین آچیق تظاهرودور. تورکیه-‌نین بو چاغیریشا نئجه جاواب وئرجگینی گؤرجییک، لاکین باش ناظیرین ده دئدیگی کیمی اگمنلیک حاق‌لاری موذاکیره موضوعسو اولا بیلمز" دئیه دانیشدی.
دندیاس: "بیلدیگینیز کیمی، قونشوموزو سئچه بیلمیریک. لوگزامبورگ ویا بئلچیکا اولسایدیق، هر شئی تامامیله باشقا شکیلده اولا بیلردی. بوتون بو خرج‌لردن خلاص اولاردیق. خاریجی ایشلر ناظیرلیگی چوخ راحت بیر یئر اولاردی. مودافعه ناظیرلیگی ایسه بلکه ده، هئچ اولمازدی" دئدی.
خاریجی ایشلر ناظیری مولود چاووش اوغلو ایله اوزون زامان‌دان بری تانیش اولدوق‌لارینی دا دیله گتیرن نیکوس دندیاس هله‌لیک هر هانسی بیر ایکی طرف‌لی گؤروشون نظرده توتولمادیغینی قئید ائتدی.
